
Rezoluţie privind transparenţa şi accesul la justiţie 
1 Pentru a menţine statul de drept, Consiliile judiciare sau celelalte organe independente similare trebuie să facă tot ce le stă în putinţă pentru a garanta existenţa unui sistem judiciar deschis şi transparent. 
2 Un sistem judiciar deschis şi transparent este un sistem în care:

a. Fiecare persoană, indiferent de originile sau capacităţile acesteia, are acces la justiţie sau la un sistem alternativ de soluţionare a conflictelor, în condiţii financiare acceptabile şi în locuri accesibile, astfel încât procedurile să poată fi demarate cu uşurinţă împotriva oricărei persoane, fie ea publică sau privată, fizică sau juridică. 
b. Legislaţia, inclusiv legislaţia UE, este accesibilă şi trebuie să fie uşor de înţeles. 
c. Toate procedurile sunt soluţionate de instanţele competente într-un timp rezonabil, cu cel mai mic cost rezonabil, în concordanţă cu principiile justiţiei. 
Pentru diferitele categorii de cauze pot fi stabilite perioade standard de timp, pornind de la standardele de calitate. 
d. Hotărârile judecătoreşti sunt clar motivate şi sunt publice. Publicarea acestora va avea în vedere protecţia datelor, securitatea personală şi confidenţialitatea. 
e. Interesele întemeiate ale tuturor celor implicaţi în procedurile judiciare (precum părţile, peroanale vătămate sau martorii) sunt avute în vedere şi tratate cu respect şi obiectivitate.
a. Puterile executivă şi/sau legislativă au obligaţia de a asigura fonduri suficiente pentru sistemul judiciar. 
Bugetul trebuie elaborat într-o manieră transparentă şi execuţia sa trebuie să fie garantată. 
2. În realizarea atribuţiilor cu care sunt învestite, Consiliile judiciare sau celelalte organe independente similare:

(i)              Asigură transparenţa modului de exercitare a tuturor competenţelor Consililului. 
(ii)        
Furnizează publicului şi mass media suficiente informaţii, astfel încât să asigure o percepţie cât mai corectă a felului în care publicul priveşte administrarea justiţiei. 
 (iii)       
Raportează cu regularitate despre modul în care-şi exercită funcţiile. 
Adoptată la Bucureşti (RO), 29 mai 2009
2

